
ANEXA HCL nr.______/_____________

CONTRACT DE PARTENERIAT

ART. 1. PĂRȚILE CONTRACTANTE 
Orasul Turceni cu sediul în Orașul Turceni, str. Muncii nr. 12, județul Gorj, telefon: 0253335024, fax: 0253335026, cod fiscal 4813480, reprezentat prin primar Popescu Constantin, denumit în continuare partener-beneficiar
S.C. EMIEVENTS MUSIC SRL cu sediul în județul Gorj, sat Bucureasa, Com. Dănești, Nr.1, Camera 1; cod fiscal RO33379955, înregistrată la Reg. Com. sub nr. J2014000349186, având cont bancar RO38INGB0000999908399166, deschis la ING BANK, reprezentată legal de domnul Badea Emil, în calitate de administrator, denumită în continuare partener - prestator
 au convenit încheierea prezentului contract de parteneriat pentru organizarea evenimentului „ZILELE ORAȘULUI TURCENI”-2026, în perioada 17-18-19 IULIE 2026
ART. 2. OBIECTUL SI SCOPUL CONTRACTULUI 
[bookmark: _Hlk170806590]2.1. Obiectul și scopul contractului îl constituie colaborarea părților în vederea organizării de către prestator, în locația indicată de către beneficiar, de spectacole cu prilejul evenimentului „Zilele Orașului Turceni 2026” constând în recitaluri ale unor soliști de muzică populară, ușoară, și ansambluri de dansuri populare. De asemenea prestatorul va asigura organizarea unui târg de produse alimentare, precum și a unui parc de distracții pentru copii și tineret. 
2.2. Programul de scenă al FESTIVALULUI se va desfășura după cum urmează:

VINERI- 17 IULIE 2026: Spectacole de muzică populara:
1.ANSAMBLUL BRÂULEȚUL – TURCENI
2.CORNELIA ORLEANU
3. POPESCU MARIA VIOLETA
4. ALEXIA ROȘCA
5. PETRICĂ BRUNDEANU
6. CLAUDIA PUICAN, ARMIN NICOARĂ & BAND
7. PREZENTATOR 

SÂMBĂTĂ - 18 IULIE 2026:
Spectacole de muzică ușoară si de petrecere:
1.AMI
2. NICOLE CHERRY
3.JADOR
4. PREZENTATOR

DUMINICĂ -19 IULIE2026:

Spectacole de muzică ușoară:
1. HOLLY MOLLY
2. THE URS
3. THE MOTANS 
4. PREZENTATOR

2.3. Evenimentul „Zilele Orașului Turceni 2026” va avea loc zilnic, în perioada 17.07.2026 -19.07.2026, în intervalul orar 20:00 - 24:00,  montarea scenei având loc în data de 15.07.2026, iar demontarea acesteia în data de 20.07.2026. 
2.4. Intrararea la spectacole este liberă, acesta se va desfășura Live, spectacolul urmărind promovarea orașului  Turceni, în acest scop evenimentul va fi filmat și promovat de către prestator pe posturile de televiziune de interes național și internațional, radio, presa scrisă și online, pe rețelele de socializare, precum și în cadrul site-urilor și blogurilor de turism partenere. 
2.5. Prestatorul are obligația asigurării suportului tehnic constând în sonorizare, lumini, scenă și instrumentar tehnic, care vor îndeplini următoarele specificații: 
SUNET si SCENA :
- Scenă 12x10x9-Podium12 m/10m Buteci de scena cu H Reglabilă 1m-1,8 trusing–alum;
- Sunet - 1 set x system sunet prof line array 4 căi, L - Acoustics, 18xKara sau DVDOSC, 8XSB28, 6X12XT monitoare, 6xLA8amp, 2Xla4Xamp, riffing, 50.00w (max. 40.000 persoane )
- Mixer Digital –MIDASPro1sau DIGICOS21, 40CH inci, Stagebox digital DL151&DL153 (40IN/8out) 
- Lumini - 16PAARLED5in1, 18x10w, 14xClayPaki Sharpy r 10, 2xClayPakiB-Eye K106, 2xFresnelAlbCald3500K (2000w/buc), 1xMALightingmixerconsola, 12Movinghead-uri spot si 8 buc wach575w marca SGM, 4 Movinghead-uri Martin Mac profil 2000, 24xpar leduri 36x3w, 8 blind er public – Lasere Kvant club 6w rgb 2 buc, Kvant cl ub 3 rgb 2 buc, Kvand club 2w rgb 1 buc, kvant Maxim5w 1 buc, soft si interfete Pangolim, 
- Mașini de fum 3000w - 2 buc 
- Ecrane led HDx3 buc-3x4m Ultrawide=12mp (2 se vor monta in lateral la scena dreapta si stânga scenei și 1 pe centrul scenei, cu HMI/DVI /COMPOSIT/VGA.
- Ventilatoare de scenă – 2 buc

ART.3. DURATA CONTRACTULUI 
3.1. Prezentul contract produce efecte începând cu data semnării lui până în momentul îndeplinirii în totalitate, de către părți a obligațiilor asumate prin prezentul înscris, inclusiv recepția finală a serviciilor prestate. 
ART.4. VALOAREA CONTRACTULUI 
4.1.Contribuția financiară a Orașului Turceni pentru realizarea evenimentului „Zilele Orașului Turceni 2026”, din perioada 17-19 Iulie 2026 este de 390.000 lei +TVA. 
4.2. Plata pentru evenimentul intitulat „Zilele Orașului Turceni 2026”, în valoare de 390.000 lei + TVA se va achita integral prestatorului după încheierea evenimentului, respectiv a procesului verbal de încheiere al Comisiei de organizare, respectiv a procesului verbal de recepție a serviciilor respective.  

ART. 5. OBLIGAȚIILE PĂRȚILOR 
5.1. Obligatiile beneficiarului:
5.1.1. Beneficiarul, pe durata și în scopul desfășurării evenimentului cultural - artistic, se obligă să asigure spațiul public necesar public cuprins între strada Muncii și strada Culturii.
5.1.2 În eventualitatea în care, din cauze obiective, spațiul desfășurării evenimentului nu mai poate fi pus la dispoziția prestatorului, la cererea acestuia, beneficiarul se obligă să pună la dispoziție un alt spațiu care să permită desfășurarea evenimentului. 
5.2. Obligațiile Prestatorului: 
5.2.1. Prestatorul se obligă să asigure desfășurarea în condiții de calitate maximă a evenimentului cultural - artistic, prin participarea unor soliști de muzică populară, ușoară, și ansambluri de dansuri populare. De asemenea prestatorul va asigura organizarea unui târg de produse alimentare și meșteșugărești, precum și a unui parc de distracții pentru copii și tineret, conform prevederilor prezentului contract. 
5.2.2. Prestatorul se obligă să asigure participarea unei game largi de comercianți și producători din industria agroalimentară, mici meșteșugari și comercianți de produse nealimentare, iar încasările de la comercianții care asigură comerțul stradal și parcul de distracții în cadrul festivalului ”Zilele Orașului Turceni” se vor îndrepta către costurile cu transportul, cazarea și mesele artiștilor și a staffului însoțitor al acestora, costurile cu scenotehnica și logistica spectacolelor (sonorizare, lumini de scenă, instrumentar tehnic specific, difuzare live a spectacolelor, personal tehnic), costurile cu transportul, cazarea și mesele staffului tehnic, cheltuielile de protocol aferent organizării și desfășurării festivalului în ceea ce privește artiștii, staffului acestora, staffului tehnic, costurile de promovare și mediatizare ale evenimentului.
5.2.3. Prestatorul va participa, cu mijloace proprii, la amenajarea spațiului unde se va desfășura evenimentul pentru ca acesta să se deruleze în condiții optime, va asigura logistica necesară organizării evenimentului (scaune, mese, stâlpi de expunere, de afișare, aranjamente, curățenie, etc.) 
5.2.4. În cazul în care, cu ocazia desfășurării evenimentului, sunt produse pagube beneficiarului sau terților, urmare a deficiențelor în organizarea evenimentului, prestatorul răspunde în condițiile legii. 
5.2.5. Prestatorul este pe deplin răspunzător de derularea în condiții de legalitate a raporturilor juridice cu artiștii, comercianții și prestatorii diverselor servicii necesare desfășurării evenimentului și de consecințele ce decurg din aceste raporturi juridice. 
5.2.6. Prestatorul este obligat, în eventualitatea absenței motivate sau nemotivate a unuia dintre artiștii anunțați inițial, în contractul de colaborare, să prezinte în cadrul evenimentului un artist de aceiași anvergură precum cel care absentează. 
ART.6. FORȚA MAJORĂ
6.1. În caz de forță majoră, părțile sunt exonerate de răspundere pentru neîndeplinirea obligațiilor contractuale determinate de acest eveniment în condițiile Codului Civil. 
6.2. Forța majoră este produsă de un eveniment aflat în afară controlului părților, imprevizibil și de neînlăturat, intervenit după intrarea în vigoare a prezentului contract de asociere, care împiedice părțile să-și îndeplinească obligațiile asumate, parțial sau total. 
6.3. Partea aflată în caz de forță majoră va notifica celeilalte părți atât apariția, cât și încetarea cazului de forță majoră în termen de 5 zile. Lipsa notificării în termen decade partea aflată în forță majoră de dreptul de a fi exonerată de răspundere. 
ART.7. ÎNCETAREA CONTRACTULUI 
7.1.  Prezentul contract încetează de drept la expirarea perioadei pentru care a fost încheiat. 
7.2. Prezentul contract de asociere poate fi reziliat anterior perioadei prevăzute la art.3. 1. numai în urmă unei notificări scrise în următoarele situații: 
7.2.1. Beneficiarul nu își îndeplinește obligațiile asumate prin prezentul contract.
7.2.2. Prestatorul nu își îndeplinește obligațiile asumate prin prezentul contract.
7.2.3. Contractul poate fi reziliat cu acordul explicit al tuturor părților, în condițiile convenite de acestea.
ART.8. REGLEMENTAREA LITIGIILOR 
8.1. Orice litigiu, neînțelegere sau pretenție decurgând sau având legătură cu prezentul contract de asociere sau încălcarea, încetarea acestuia va fi soluționată pe cale amiabilă între părți. În caz contrar, părțile le vor supune soluționării pe calea instanțelor de judecată competente. 
ART. 9. CONFIDENȚIALITATE 
9.1. Informațiile cuprinse în prezentul contract sunt publice în condițiile legii.
ART. 10. DISPOZIȚII FINALE
10.1. Modificarea, adaptarea sau completarea prezentului contract de parteneriat va fi făcută numai cu acordul scris al părților, prin act adițional.
Încheiat azi, în data de ______________, în două exemplare originale, câte unul pentru fiecare dintre părți.

ORAȘUL TURCENI                                              SC EMIEVENTS MUSIC SRL
              PRIMAR,                                                                    ADMINISTRATOR,
		 POPESCU CONSTANTIN                                                   BADEA EMIL
1

